ན་ཡིན། །སྔོན་ནི་སངས་
རྒྱས་བཅོམ་ལྡན་འདས། །མན་ངག་རབ་ཏུ་གསལ་བ་ཡིས། །མཉན་ཡོད་གྲོང་ཁྱེར་བ་རྣམས་
ཀྱི། །མི་ཤེས་ལས་སྐྱེས་མུན་པ་བསལ། །དེ་ནི་ནམ་ཞིག་མ་ག་དྷར་ །དགེ་སློང་ཚོགས་ཀྱིས་
ཡོངས་བསྐོར་ཅིང་། །ཚོང་པའི་སྐྱེ་བོའི་རྗེས་འབྲང་བཅས། །རང་ཉིད་རྒྱུ་ཞིང་གཤེགས་པར་
གྱུར། །ནོར་ཆེན་དོན་མཐུན་རྗེས་འབྲང་ཞིང༌། །ནགས་ཀྱི་ལམ་ནས་གཤེགས་པ་དེ། །ཆོམ་
རྐུན་ཚོགས་ཀྱིས་མཐོང་གྱུར་ནས། །སཱ་ལའི་ནགས་སུ་རྣམ་བསམས་པ། ། སེམས་ཅན་ཕན་
དགེས་བཅོམ་ལྡན་འདས། །འདི་ནི་སྔོན་ལ་གཤེགས་སུ་གཞུག ། ནོར་གྱི་ཕུང་པོས་གང་བ་
ཡི། །དོན་མཐུན་ཕྱི་ནས་གཟུང་བར་བྱ། །དེ་ནས་བཅོམ་ལྡན་ཀུན་མཁྱེན་གྱིས། །དེ་རྣམས་
འདོད་པ་མཁྱེན་གྱུར་ནས། །རྣམ་འགྱུར་མི་མངའ་བཞིན་འཛུམ་པས། །འདི་དག་ཅི་ཞེས་དེ་
ལ་གསུངས། །དེ་ཡིས་རབ་དང་འཛུམ་པ་ཡིས། །སྣང་བས་རབ་རིབ་བཅོམ་པ་བཞིན། །དེ་
དག་གདུག་པ་ཡོངས་བཏང་ཞིང༌། །སྙན་པའི་ཚིག་གིས་དེ་ལ་སྨྲས། །བཅོམ་ལྡན་བདག་ཅག་
འཚོ་བ་འདི། ། སྨད་པར་འོས་པ་ལས་ཀྱིས་སྤྲུལ། །གླ་རྔན་མ་ཡིན་ཞིང་ལས་མིན། །གཞན་
སྲུང་མ་ཡིན་བྱིན་ལེན་མིན། །བདག་ཅག་གདུག་པ་ལྷན་ཅིག་སྐྱེས། །རང་བཞིན་གྱིས་ནི་སྡིག་
བདག་ཉིད། །ངོ་བོ་ཉིད་ཀྱི་ལས་ཀྱིས་ནི། །སྦྲུལ་གྱི་མཆེ་རྣོན་ཇི་ལྟར་སེལ། །དེས་ན་བདག་
ཅག་འཚོ་བ་ནི། །ཉམས་བྱར་མི་འོས་གཤེགས་པར་མཛོད། །ཁྱོད་ནི་གཤེགས་ན་དོན་མཐུན་
བྱི། །ནོར་རྣམས་ཐམས་ཅད་བདག་ཅག་འཕྲོག ། དེ་སྐད་དེ་དག་ཚིག་ཐོས་ནས། །སྙིང་རྗེ་
ཡོངས་སུ་རྫོགས་པའི་ཐུགས། །བཅོམ་ལྡན་འདས་ཀྱི་བློ་གྲོས་ནི། །སྐད་ཅིག་ཁྱོགས་ལ་འཕྱང་
བར་གྱུར། །དེ་ནས་དོན་མཐུན་ནོར་རྣམས་ཀུན། །ཡངས་བགྲངས་དེ་དང་མཉམ་པ་ནི། །དེ་
ཚེ་ཐོབ་པའི་གཏེར་དག་ལས། །ཆོམ་རྐུན་ཚོགས་ལ་དེ་ཡིས་བྱིན། །ཡང་གཤེ་ས་བྱོན་པས་
ལམ་དུ་ནི། ། རིམ་པ་དེ་ལྟ་བུ་ཉིད་ཀྱིས། །དོན་མཐུན་སྒྲོལ་ཕྱིར་དེ་ཡི་ནོར། །ལན་དྲུག་དེ་
རྣམས་ལ་རབ་བྱིན། །ཡང་ནི་ལམ་དེ་ནས་འོང་སྟེ། །རྗེས་སུ་འབྲང་དང་བཅས་དེ་ལ། །དེ་ཡི་
ཟས་ནི་མགྲོན་གཉེར་བའི། །བློ་གྲོས་ཆོམ་རྐུན་རྣམས་ལ་བྱུང་། །དམ་པ་མཐོང་བས་དྲི་བྲལ་
ཏེ། །ཡང་དག་བཤད་པས་དགེ་བ་ཡང་། །འགྲོགས་པ་གོམས་པས་ལེགས་པའི་ལམ། ་ཟམ་
36

ཡལ་འདབ་དྲུག་པ། བ་ད་རའི་གླིང་དུ་འགྲོ་བའི་རྟོགས་པ་བརྗོད་པ།
།
སྟེགས་དག་ནས་འགྲོ་བར་གྱུར། །མི་དགེ་ཐམས་ཅད་ཡོངས་ཟད་ལས། །དེ་རྣམས་འདོད་པ་
དག་པ་ཀུན། །དེར་ནི་བཅོམ་ལྡན་རྒྱལ་བ་དག །དྲང་པོར་གཟིགས་པས་མཁྱེན་པར་གྱུར། །
དོན་སྤྱོད་པ་དང་དོན་མཐུན་དང་། ་བདོག་པ་གཏོང་དང་སྙན་པར་སྨྲ། །བསྡུ་བའི་དངོས་པོ་
བཞི་པོ་ལ། །ངེས་པའི་བདག་ཉིད་གང་དག་དང༌། །གང་ཞིག་སྙིང་སྟོབས་ལྡན་རྣམས་ཀྱིས། །
ཚངས་པ་ཡི་ནི་གནས་བཞི་པོ། །སྙིང་རྗེ་དགའ་བ་བཏང་སྙོམས་དང་། །བྱམས་པ་ ཞེས་བྱ་
ཡོངས་འཛིན་དང་། ། མ་ཆགས་ ཡོངས་ སུ་ སྡང་ བ་མེད། ། མ་རྨོངས་པ་དེ་དགེ་བའི་རྩ། །
གསུམ་ནི་ཐུགས་ལ་ཞེན་པ་ཡིས། །བདག་ཉིད་ཆེན་པོ་གང་དག་དང༌། །སྦྱིན་དང་ཚུལ་ཁྲིམས་
བཟོད་བརྩོན་འགྲུས། །བསམ་གཏན་ཤེས་་རབ་རྟག་བསྟེན་ཞིང་། །ཐབས་དང་སྨོན་ལམ་ཡེ་
ཤེས་དང་། །སྟོབས་ཀྱི་རབ་ཏུ་བསྟེན་པའི་ཐུགས། །ཡོངས་སྐྱོབས་དཔའ་བོ་གཅིག་པུ་དང་། །
རྟག་ཏུ་གཉིས་མེད་གསུང་ཉིད་དང་། །རིག་པ་གསུམ་གྱི་གསལ་བ་དང་། །དྲི་མེད་བཞི་དང་
ལེགས་པར་ལྡན། །ཕུང་པོ་ལྔ་ལས་རྣམ་གྲོལ་ཞིང་། །སྐྱེ་མཆེད་དྲུག་ནི་འབྱེད་པ་དང༌། །བྱང་
ཆུབ་ཡན་ལག་བདུན་དང་ལྡན། །འཕགས་ལམ་ཡན་ལག་བརྒྱད་ཉེར་སྟོན། །ཀུན་སྦྱོར་དགུས་
དམན་རྒྱལ་ང་ནི། །སྟོབས་བཅུའི་བདག་ཉིད་ལྡན་དག་གིས། །འཇིག་རྟེན་སྐྱེ་བོའི་སྤྱོད་ཚུལ་
ལ། །མི་མཁྱེན་པ་ནི་ཅི་ཞིག་ཡོད། །དེ་ནས་ཤིན་ཏུ་སྙིང་རྗེ་ཡིས། །ཞབས་ལ་མགོས་གཏུགས་
དེ་དག་ལ། །དེ་བཞིན་ནོ་ཞེས་བཅོམ་ལྡན་གྱིས། །དེ་ཡི་ཟས་ལ་ཞལ་གྱིས་བཞེས། །དེ་མཐོང་
སྡིག་པ་ཟད་གྱུར་པ། ། དེ་དག་གིས་ནི་མཉམ་དུ་ཕུལ། །དགེ་སློང་ཚོགས་ཀྱིས་བསྐོར་བ་་་
ཡིས། །ཟས་ཀུན་ཆོ་ག་བཞིན་དུ་བླངས། །དེ་འོག་དེ་ཡི་སྨོན་ལམ་ནི། །ཡེ་ཤེས་སྣང་བའི་ཐུར་
མ་ཡིས། །དེ་དག་མིག་ནི་ཡང་དག་ཕྱེ། ། རབ་ཏུ་གསལ་བའི་གནས་མཐོང་གྱུར་ །དེ་དག་
འཕྲལ་ལ་དྲག་པོར་ནི། །ཆགས་བྲལ་ཡོངས་སྨིན་རབ་ཏུ་དང༌། །རབ་ཏུ་བྱུང་དང་ལྡན་ཐོབ་
ནས། །འགྲོ་བའི་མཆོད་འོས་ཉིད་དུ་གྱུར། །དེ་དག་འཕྲལ་ལ་དགེ་བ་དེ། །སྔོན་དུ་ཉེ་བར་
གནས་མཐོང་ནས། །དགེ་སློང་རྣམས་ཀྱིས་འདི་ཅི་ཞེས། །དྲིས་ཤིང་བཅོམ་ལྡན་འདས་ཀྱིས་
གསུངས། །འདི་དག་བདག་དང་འབྲེལ་པ་འདི། །དོན་མཐུན་བསྲུངས་ཤིང་སླུ་བ་ཡིས། །
གླིང་དུ་འགྲོ་བའི་སྐྱེ་བ་ནི། །གཞན་དག་ལ་ཡང་གྲུབ་པར་གྱུར། །རྣམ་རྒྱས་སྤྱོ་བ་སྒྲུབ་བྱེད་
ཀྱིས། །རབ་མཆོག་མཁས་པ་དགའ་བའི་ས། །ཝཱ་རཱ་ཎ་སཱི་ཞེས་པའི་གྲོང༌། །མཐོ་རིས་སྡེ་ཡིས་
འཚམས་གྱུར་ཡོད། །གང་ན་དྲི་མེད་ཆུ་རླབས་ནི། །འཛིན་པ་ལྷ་ཡི་རྒྱུན་འཛིན་དག ། རྟག་
ཏུ་ལུས་ཅན་རྣམས་ཀྱིས་སྙིང་། །བརྩེ་བ་བཞིན་དུ་དང་བར་བགྱིད། །བཟོད་པ་བཞིན་དུ་
འབྱུང་པོ་ཀུན། །བག་ཕབ་བདེ་བར་གནས་པ་གང༌། །འཚེ་བ་མེད་བཞིན་དམ་པས་བསྟེན། །
རིག་པ་བཞིན་དུ་མཁས་པས་འདོད། །དེ་ནས་མི་བདག་ཚངས་པར་ནི། །བརྟག་བྱ་རྣམ་རྒྱས་
པདྨར་བསྟེན། །ཚངས་བྱིན་ཞེས་བྱས་འཇིག་རྟེན་ནི། །འཇིག་རྟེན་གསུམ་པོ་བཞིན་ དུ་་
བསྲུངས། །དེར་ནི་དེད་དཔོན་དགའ་བའི་སྡེ། །ཞེས་པ་རྣམ་ཐོས་བུ་ལྟ་བུ། །ཆུ་རྣམས་དག་
གི་ཆུ་གཏེར་བཞིན། །ནོར་གྱི་དོན་མཐུན་གནས་སུ་གྱུར། །དེ་སྲས་ཤིན་ཏུ་དགའ་ཞེས་པ། །
37

མཛད་བརྒྱུ་དཔག་བསམ་འཁྲི་ཤིང་།
སྐྱེ་བོ་ལེགས་པའི་གནས་སུ་གྱུར། །གང་ལ་བརྟེན་པའི་ཡོན་ཏན་ཚོགས། །དོན་བྱས་ཉིད་དུ་
རབ་ཏུ་གྱུར། ། སྦྱིན་པ་ཚུལ་ཁྲིམས་བཟོད་པ་དང་། ། བརྩོན་འགྲུས་བསམ་གཏན་ཤེས་རབ་
ལྡན། །བྱེད་པོ་རྣམ་པར་ཆགས་སླད་གང༌། །ལེགས་བྱས་དཔལ་དུ་བྱས་པ་བཞིན། །དེ་ནི་དྲི་
མེད་རིག་ཀུན་དང༌། །སྐུ་རྩལ་ཤིན་ཏུ་ཡངས་པར་ཡང་། །རོ་ལྡན་ཡིད་འོང་ཆུ་གཏེར་ཆེར། །
ཆུ་བོ་བཞིན་དུ་ཞུགས་པར་གྱུར། །སྤྱོད་པ་ཡོན་ཏན་གྱིས་བརྒྱན་ཅིང་། །ལུས་ནི་མཚན་གྱིས་
བརྒྱན་པ་གང་། ། སྐྱེས་བུ་མཆོག་ལ་ཆགས་པ་བཞིན། །བསྔགས་པར་འོས་པའི་དཔལ་གྱིས་
བསྟེན། །བསོད་ནམས་ཀྱིས་མྱོས་མཐོ་རིས་སུ། །ཡབ་ནི་དུས་ཀྱི་གཤེགས་པའི་ཚེ། །དེ་ཡི་ཐ་
སྙད་ཁུར་དག་ནི། །ཕྲག་པའི་ངོས་ལ་གནས་པར་བྱས། །དེ་བསམས་བདག་གི་དཔལ་འབྱོར་
འདི། །རིམ་པས་འོང་ཞིང་ཡངས་པ་སྟེ། །དེ་ལྟ་ན་ཡང་སློང་ཀུན་གྱིས། །རེ་བ་ཡོངས་སུ་མ་
རྫོགས་སྙམ། །སྔར་འོངས་སློང་བས་ཟོས་ཉིད་ཚེ། །གང་ཞིག་ཕྱིས་སློང་འབྲས་བུ་མེད། །སྐྱེས་
བུ་དམ་པ་ལ་གནས་དཔལ། །ཤིན་ཏུ་ཆེ་བ་དེས་ཀྱང་ཅི། །རྟ་གདོང་སློང་བ་གཅིག་དེ་ཡང་། །
གང་གིས་ད་དུང་ཡོངས་མ་རྫོགས། །རིན་ཆེན་འབྱུང་གནས་བྱེད་པོ་ཡིས། །ཡངས་པར་བྱས་
པའང་འབྲས་བུ་མེད། །ཡང་ན་བརྣག་པ་རྒྱ་ཆེ་བའི། །སློང་བ་སུ་ཡིས་ཡོངས་རྫོགས་ཏེ། །ཨ་
གཥྚཡི་ཁྱོར་ཆུ་ཡིས། །ཧུབ་ཏུ་རྒྱ་མཚོ་ཆེན་པོ་སོང༌། །དཔལ་ནི་གཅིག་ལ་སློང་བ་མང་། །སློང་
བ་ཀུན་ཁེངས་བཟོད་པ་གང༌། །ནོར་དེ་བདག་གིས་ཡོངས་མི་འཐོབ། །ཅི་བྱ་འདི་ནི་ཤིན་ཏུ་
གདུང་། །དཔལ་དང་ནོར་བུ་ལ་སོགས་ཀྱིས། །ལྔ་དྲུག་ཉིད་ཁེངས་གཞན་མིན་ཞེས། །ཆུ་
གཏེར་ད་དུང་རྟ་གདོང་མེ། །གདུང་བ་ནང་དུ་འབར་བ་བཞིན། །སློང་བ་ཕྱིར་ཕྱོགས་ཁ་ཡིས་
ནི། ། སྡུག་བསྔལ་ ཤུགས་རིངས་ཡོངས་མི་བཟོད། །དེ་སླད་བདག་གིས་འབད་པ་ཡིས། །
གྲངས་མེད་ནོར་ནི་བསྒྲུབ་པར་བྱ། །དེ་ལྟར་ཡུན་རིང་བསམས་ནས་དེ། །དོན་མཐུན་ཆེན་
པོས་བསྐོར་ནས་ནི། །རིན་ཆེན་གླིང་གི་གྲོང་ཁྱེར་དུ། །ཕྱིན་ནས་རིན་ཆེན་བསྡུ་བ་བྱས། །དེ་
འོག་དོན་བྱས་སླར་ལོག་སྟེ། །འོང་བ་དེ་ནི་ཆོམ་རྐུན་པ། །དོན་མཐུན་ནོར་འཕྲོག་སྦྱོར་བ་
ལ། །ནགས་ན་རྒྱུ་བས་ལམ་དུ་མཐོང་། །དེ་དག་དོན་མཐུན་ནོར་བསླང་ཕྱིར། །བབ་ཅོལ་དུ་
སྦྱོར་དེས་མཐོང་ནས། ། རང་གི་ནོར་ཀུན་བྱིན་ནས་ནི། ། རྗེས་སུ་འབྲང་བའི་ནོར་རྣམས་
བསྲུངས། ། ཕྱི་ནས་རིམ་པ་དེ་བཞིན་ཉིད། །རིན་ཆེན་གླིང་གི་འགྲོ་འོང་གིས་ །དོན་མཐུན་
བསྐྱབ་ཕྱིར་ཆོམ་རྐུན་ལ། །ནོར་ནི་ལན་དྲུག་རབ་ཏུ་བྱིན། །ཕྱིས་ཀྱང་ལམ་ནི་དེ་ཉིད་ནས། །
འོངས་པས་དེ་བཞིན་ཆོམ་རྐུན་པ། །དོན་མཐུན་ནོར་ནི་འཕྲོག་པ་ལ། །ལྷག་པར་བརྐམ་པ་དེ་
དག་མཐོང་། །དེས་བསམས་ཀྱེ་མ་བདག་གི་ནོར། །ཆེན་པོ་ཡིས་ནི་ཡོངས་སུ་སིམ། །འདི་
དག་ཕ་རོལ་ནོར་འཕྲོག་ལ། །བརྩོན་པ་ལས་ནི་ཕྱིར་མ་ལོག ། ནོར་གྱིས་འགྲོ་བ་ཁེངས་བྱས་
ཤིང་། །བདག་གིས་ཡང་ཡང་བརྗོད་གྱུར་ཀྱང༌། །ཀྱེ་མ་མ་ལ་ཆོམ་རྐུན་ནི། །གདུག་པ་འདི་
དག་ཡོངས་མ་ཁེངས། །རིགས་པའི་སྤྲོ་བ་ཞན་གྱུར་ཅིང་། །ལན་སྨྲ་ཀུན་ཏུ་བཅོམ་པ་དང་། །
སྨད་པར་འོས་པའི་དམ་བཅའ་བཞིན། །ངན་པ་སྐྱེས་པ་བདག་སྐྱེ་སྨད། །དེ་ལྟར་སེམས་ཤིང་
38

ཡལ་འདབ་དྲུག་པ། བ་ད་རའི་གླིང་དུ་འགྲོ་བའི་རྟོགས་པ་བརྗོད་པ།
འགྱོད་པ་ཡི། །མེ་ཡིས་རབ་ཏུ་གདུངས་པ་དེ། །སྐྱེ་བོ་མེད་པར་མཚན་མོ་ནི། །ལོ་བརྒྱ་ལྟ་བུར་
རབ་ཏུ་གྱུར། །མུ་ངན་འདམ་དུ་བྱིང་བ་ཡི། །གླང་པོའི་དབང་པོ་བཞིན་མི་གཡོ། །དབུགས་
རིང་དེ་ལ་རྨི་ལམ་དུ། །ལྟ་ནི་མཐུ་ཆེན་ལྡན་པས་སྨྲས། །བློ་བཟང་མྱ་ངན་མ་བྱེད་ཅིག །དོན་
མེད་ལུས་ནི་རབ་སྐེམ་ཡིན། །རྣམ་བརྟགས་དམ་པར་མངོན་འཛེགས་པ། །ཁྱེད་ཀྱི་འདོད་པ་
འབྱུང་བར་འགྱུར། ། བློ་ལྡན་བརྩོན་འགྲུས་ཅན་རྣམས་ཀྱིས། །འབད་པས་འགྲུབ་ པར་ མི་
འགྱུར་བ། ། རྨི་ལམ་རྣམ་རྟོག་རྙེད་དཀའ་དང༌། །འཇིག་རྟེན་འདི་ན་དེ་ཡོད་མིན། །གང་
ཡང་ནུས་པ་དེ་དཔེ་མེད། །གང་ཞིག་གཉིས་སྐྱེས་གཅིག་གི་ཡང་། །གསུང་གི་ཀྱལ་ཀ་ཁོ་ན་
ཡིས། །འབིགས་བྱེད་ས་དང་མཚུངས་པར་གྱུར། ། བདག་ཉིད་ཆེན་པོའི་བྱ་ངའི་དུས། །མི་
མཉམ་པ་ཡང་མཉམ་པར་འགྱུར། །རིང་བ་རྣམས་ཀྱང་ཉེ་བར་འོང༌། །ཆུ་ཡང་སྐམ་ས་ཉིད་དུ་
གྱུར། །གཞན་དོན་ཁྱོད་ཀྱིས་བརྩོན་པ་འདི། ་འབྲས་བུ་ཉིད་དུ་ཐེ་ཚོམ་མེད། །སྙིང་སྟོབས་
སྤྱོད་པ་སླུ་བ་ཡིས། །ཐེ་ཚོམ་ལ་ཡང་མི་འབྱུང་ངོ༌། །ལྷ་རྣམས་ཀྱིས་བསྟེན་བ་ད་རའི། །གླིང་ན་
རིན་པོ་ཆེ་དག་ཡོད། །གང་ཞིག་གཅིག་གི་མཐུ་ཡིས་ཀྱང༌། །འཇིག་རྟེན་གསུམ་པོ་ཁེངས་པར་
མཛོད། ། གང་ཕྱིར་མི་ཡི་ས་འདས་ནས། །དེ་ནི་ཤིན་ ཏུ་ཆེ་བའི་ས། ། བསོད་ནམས་རང་
བཞིན་གྱིས་འཐོབ་སྟེ། །སྙིང་སྟོབས་ལེགས་བྱས་མིན་པས་མིན། །བུ་དག་ཡིད་ནི་གདུང་བ་
ཐོང་། ། བརྟན་པའི་བློ་གྲོས་རྣམ་པར་བསྒྲུབས། །བ་ད་ར་ཡི་གླིང་འགྲོ་ལ། །རབ་ཏུ་སྤྲོ་བ་
ཡོངས་སུ་ཟུངས། །ཁྱོད་ནི་སྙིང་སྟོབས་མཐུ་རྒྱས་ཤིང༌། །འཁོར་བ་རབ་ཏུ་སྒྲོལ་བར་བཟོད། །
དེ་ ཐོབ་བྱ་ཕྱིར་ཕྱོགས་དང་ནི། །ལམ་གྱི་རིམ་པ་འདི་དག་ཉོན། །ནུབ་ཀྱི་ཕྱོགས་ཀྱི་ཆ་ན་
ཡོད། །ཤིན་ཏུ་ཆེ་བའི་གླིང་དག་ནི། །བདུན་བརྒྱ་རབ་ཏུ་འདས་གྱུར་ཅིང༌། །དེ་བཞིན་དུ་ནི་
རི་ཆེན་བདུན། །ཆུ་ཀླུང་བདུན་དང་རྗེས་འགྲོ་དང༌། །བཟློག་འགྲོ་ཞེས་པའི་ཆུ་ཡི་གཏེར། །
རྗེས་ སུ་ མཐུན་པའི་རླུང་ གིས་དེར། ། ཕ་རོལ་འཐོབ་བོ་བསོད་ནམས་ཅན་ །དེ་ནས་དེ་་
མཚུངས་
ས་མིང་ཅན་རི། ། རླུང་གིས་རབ་རིབ་རྨོངས་པར་བྱེད། །སྨན་ཆེན་དོན་ཡོད་ཅེས་པ་
ཡིས། །མིག་གཉིས་གང་དུ་རྣལ་གནས་སྟེར། །དེ་ནས་ཀུན་འཁོར་ཞེས་ཆུ་གཏེར། །གང་དུ་
རླུང་ནི་བཻ་རམ་བྷས། །འབྱིང་